Diari Oficial de la Generalitat Valenciana


Sumari del DOGV 8021, del 18-04-2017 (2017/3206)

DECRET 50/2017, de 7 d'abril, del Consell, pel qual se separa i es designa vocal del Consell d'Administració de l'Autoritat Portuària de València.
--------------------------------------------------------------------------------------------------------------------------------------------------

### Dades del document

Número de DOGV
:   8021

Data del DOGV
:   18-04-2017

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2017/3206


Data del document
:   07-04-2017

Organisme emissor
:   Conselleria d'Habitatge, Obres Públiques i Vertebració del Territori

Tipus de document
:   Decret

Anàlisi jurídica

 Descriptors 

:   * Conselleria d'Habitatge, Obres Públiques i Vertebració del Territori
    * València
    * instal·lació portuària

DECRET 50/2017, de 7 d'abril, del Consell, pel qual se separa i es designa vocal del Consell d'Administració de l'Autoritat Portuària de València. [2017/3206]  
D'acord amb l'article 30.1.c del text refós de la Llei de ports de l'Estat i de la marina mercant, aprovat pel Reial decret legislatiu 2/2011, de 5 de setembre, i amb els articles 1, 2 i 3 del Decret 167/2010, de 15 d'octubre, del Consell, pel qual es determina la composició dels consells d'administració de les autoritats portuàries d'Alacant, Castelló i València, aquests consells estaran formats, respectivament, pel president de l'entitat, el capità marítim i tretze vocals.  
  
L'apartat 2 de l'article 30 del text refós esmentat estableix que la designació dels vocals haurà de fer-se necessàriament a proposta de les administracions públiques i entitats i organismes representats en el consell d'administració. Així mateix, indica que la destitució i el nomenament dels vocals dels consells d'administració de les autoritats portuàries serà acordada per l'òrgan competent de la comunitat autònoma, a proposta de les organitzacions, organismes i entitats a què aquells representen.  
Correspon al Consell aquesta competència en virtut de l'article 17.b de la Llei 5/1983, de 30 de desembre, del Consell.  
Mitjançant el Decret 68/2015, de 15 de maig, del Consell, pel qual se separen i es nomenen vocals de les autoritats portuàries de Castelló i València, Antonio García Llusar va ser nomenat vocal del Consell d'Administració de l'Autoritat Portuària de València, en representació dels sectors econòmics rellevants en l'àmbit portuari.  
  
Per a la seua substitució, l'Associació Naviliera Valenciana, a través del seu president, proposa el nomenament de Gustavo Ferrer Soriano com a vocal del Consell d'Administració de l'Autoritat Portuària de València, en representació dels sectors econòmics rellevants en l'àmbit portuari.  
En virtut d'això, de conformitat amb el que estableixen els articles 17.b i 28.c de la Llei 5/1983, de 30 de desembre, de la Generalitat, del Consell, a proposta de la consellera d'Habitatge, Obres Públiques i Vertebració del Territori i amb la deliberació prèvia del Consell, en la reunió del dia 7 d'abril de 2017,  
  
DECRETE  
  
Article 1. Separació de vocal  
Separar Antonio García Llusar del càrrec de vocal del Consell d'Administració de l'Autoritat Portuària de València, en representació dels sectors econòmics rellevants en l'àmbit portuari.  
  
Article 2. Designació de vocal  
Designar Gustavo Ferrer Soriano per al càrrec de vocal del Consell d'Administració de l'Autoritat Portuària de València, en representació dels sectors econòmics rellevants en l'àmbit portuari.  
  
  
DISPOSICIÓ FINAL  
  
Única  
1. El que disposa l'article 1 d'aquest decret tindrà efectes des del dia que es publique en el Diari Oficial de la Generalitat Valenciana.  
2. El que disposa l'article 2 d'aquest decret tindrà efectes des de l'endemà de la seua publicació en el Diari Oficial de la Generalitat Valenciana.  
  
València, 7 d'abril de 2017  
  
El president de la Generalitat,  
XIMO PUIG I FERRER  
  
La consellera d'Habitatge, Obres Públiques i Vertebració del Territori,  
MARÍA JOSÉ SALVADOR RUBERT